Subject: RE: სოლიდარობის კვლევის პრეპარატები
From: Tamar Gabunia <[email-masked]>
To: Tengiz Tsertsvadze <[email-masked]>
Cc: Ekaterine Adamia <[email-masked]>, "[email-masked]" <[email-masked]>, Alisa Tsuladze <[email-masked]>
Date: Wed, 12 Aug 2020 09:08:04 +0000

დიდი მადლობა ბატონო თენგიზ! ირინა გთხოვთ უზრუნველყოთ განაწილება, ბატონო თენგიზის წინადადების შესაბამისად.

პატივისცემით,

თამარ გაბუნია

მინისტრის პირველი მოადგილე

Sincerely,

Tamar Gabunia, MD, MPH

First Deputy Minister

From: Tengiz Tsertsvadze [mailto:[email-masked]]
Sent: 11 August, 2020 22:12
To: Tamar Gabunia
Cc: Ekaterine Adamia ; [email-masked]; Alisa Tsuladze
Subject: სოლიდარობის კვლევის პრეპარატები

ქალბატონო თამარ,

როგორც ჩვენთვის ცნობილია, ჯანმო-ს “Solidarity” კვლევის ფარგლებში საქართველოსთვის მოწოდებულ იქნა შემდეგი ანტივირუსული მედიკამენტები:

1.      ლოპინავირ/რიტონავირი (ალუვია) 200მგ/50მგ - 5640 ტაბლეტი (100 პაციენტზე)

2.      ინტერფერონ ბეტა 1ა 44 ug/0.5ml (კანქვეშა ინექციისთვის) - 156 შპრიცი (26 პაციენტზე)

3.      ინტერფერონ ბეტა 1ა 10ug (ინტრავენური ინექციისთვის) - 120 ფლაკონი (20 პაციენტზე)

4.      ჰიდროქსიქლოროქინის სულფატი (პლაქვენილი) 200მგ - 2400 ტაბლეტი (109 პაციენტზე)

როგორც მოგეხსენებათ, ჰიდროქსიქლოროქინის სულფატი (პლაქვენილი) და ლოპინავირ/რიტონავირი (ინტერფერონთან კომბინაციის გარეშე) “Solidarity” კვლევიდან ოფიციალურად იქნა ამოღებული. შესაბამისად, აღნიშნული კვლევის ფარგლებში ამ ეტაპზე (რემდესივირის მოწოდებამდე) უფლება გვაქვს გამოვიყენოთ მხოლოდ ლოპინავირ/რიტონავირის და ინტერფერონ ბეტა 1ა -ს კომბინაცია (სულ 46 პაციენტზე).

ამჟამად “Solidarity” კვლევაში ქვეყნის მასშტაბით ჩართულია სულ ხუთი COVID კლინიკა:

1.      ინფექციური პათოლოგიის, შიდსისა და კლინიკური იმუნოლოგიის ს/პ ცენტრი

2.      ბოჭორიშვილის სახელობის კლინიკა

3.      ყიფშიძის სახ. ცენტრალური საუნივერსიტეტო კლინიკა – რესპუბლიკური საავადმყოფო

4.      თსსუ პირველი საუნივერსიტეტო კლინიკა

5.      საჩხერის რაიონული საავადმყოფო

რაც შეეხება დანარჩენ COVID კლინიკებს, როგორც ვიცით, ჯანმო-სგან უკვე მიღებულია თანხმობა მათი კვლევაში დამატებით ჩართვის თაობაზე და სამინისტრო აწარმოებს შესაბამის პროცედურებს.

მიზანშეწონილად მიგვაჩნია ამ ეტაპზე ზემოთაღნიშნულ ხუთ COVID კლინიკას გადაეცეს 38 პაციენტისთვის სამყოფი მედიკამენტები: ლოპინავირ/რიტონავირი (2016 ტაბლეტი) და ინტერფერონ ბეტა 1ა (20 შპრიცი კანქვეშა ინექციისთვის და 18 ფლაკონი ინტრავენური ინექციისთვის). მედიკამენტების დანარჩენი მარაგი (8 პაციენტზე) შენახულ იქნეს რეზერვში.

თანდართული excel-ის ფაილით გიდგენთ კვლევაში ჩართული COVID კლინიკებისთვის გადასაცემი მედიკამენტების: ლოპინავირ/რიტონავირის და ინტერფერონ ბეტა 1ა -ს(კანქვეშა და ინტრავენური) განაწილებას.

გთხოვთ, შეძლებისდაგვარად მოკლე დროში უზრუნველყოთ ზემოთაღნიშნული მედიკამენტების განაწილება კლინიკებისთვის.

პატივისცემით,

თენგიზ ცერცვაძე